Kas on olemas üleloomulik meile tundmatu maailm?
Kas on elu pärast surma?
Kas inglid on olemas?
Kas me saame unenägudes taevaseid sõnumeid?
Kas me saame avada iidseid üleloomulikke saladusi?
Kas tervenemisimed on tõelised?
Sid Roth on 35 aastat uurinud üleloomulikku maailma.
Ole koos Sidiga saates: "See on üleloomulik!"
Tere tulemast minu maailma, kus üleloomulik on tavapärane.
Teistmoodi ma elu ette ei kujutaks.
Pean sulle midagi ütlema ja sa juba tead seda:
Ameerika on teelahkmel ja sina oled teelahkmel.
Ameeriklased on rahvas, keda Jumal on kõige enam õnnistanud.
Kurat tahab seda peatada.
Ka sina oled üks nende seast, keda Jumal on kõige enam õnnistanud
ja kurat tahab sind peatada. Issand näitas mulle,
et USA üle on kaks lõpuajale omast deemonlikku jõudu,
mis üritavad takistada Jumala plaani täitumist Ameerikas.
Ameerika moraal ei ole iial enne nii kiiresti alla käinud kui nüüd.
Tuli, mis enne väikse leegiga põles, on lahvatanud suurteks leekideks.
Ma tean selle allakäigu põhjust:
kaks hävingudeemonit levitavad kaht surmavat pattu.
Ühe eesmärgiks on see, et inimesed ei suhtuks juutidesse
ja Iisraeli nii nagu Jumal suhtub. See on esimene patt.
Teine patt on pühade eluviiside eiramine.
Kõigepealt esimesest patust. 1. Moosese 12:3 räägib tõest,
millest kinnihaaramine võib su elu suuresti muuta.
New Living Bible'i tõlkes kõlab see Jumala sõnum nii:
"Ma õnnistan neid, kes sind õnnistavad."
Mõtle sellele: "Mina, Jumal, õnnistan neid, kes juute õnnistavad
ja mina, Jumal, nean neid, kes juute põlgavad."
Väga lihtne. Jumalal on selleks palju põhjusi, kuid piisab sellest,
kui teame seda üht tõde. Paljud ei mõista järgmist:
Jumal mõistab Iisraeli üle kohut patu pärast.
Olen ise nii ameeriklane kui juut.
Jumal mõistab meile kohut patu pärast, igaühele isiklikult.
Ta aga kasutab Iisraeli, et mõista kohut rahvastele.
Selgitan seda lähemalt. Matteuse 25 räägib karjasest,
kes eraldab lambad sikkudest. Teate, mis on nende erinevus?
Sikk tegutseb isepäiselt, lammas järgib karjast.
On üks kriteerium, mille alusel eraldatakse viimseil päevil rahvad
ja määratakse, kas tegu on sikust rahva või lambast rahvaga.
Matt 25:40: "Mida te iganes olete teinud kellele tahes
mu kõige pisematest vendadest, seda te olete teinud mulle.”
Sõna "vennad" puhul on kasutatud kreekakeelset sõna "üsast pärit".
Kes olid Jeesuse vennad? Üsast. Selle mõtet on lihtne tabada.
Obadja 1:15 ütleb: "Päev (Issanda päev) on ligidal,
kus Issand mõistab kohut jumalatutele rahvastele.
Nõnda nagu sa talitasid Iisraeliga, nõnda talitatakse sinuga."
Raske on seda otsesemalt väljendada.
On aga üks pöördeline asi, mis puudutab Iisraeli. Hämmastav!
Jumal on pikameelne patu suhtes, aga siis tuleb üks pöördeline päev.
Sellest räägib Joel 4:2 "Ma kogun kõik rahvad."
Ta ütleb: kõik! "ja viin nad alla Joosafati orgu;
seal käin ma nendega kohut oma rahva pärast."
Ta räägib juutidest - pärisosast Iisraelist, mitte lihtsalt kristlastest.
Kristlased on Jumala rahvas, aga siin on kirjas: "minu rahvas, Iisrael,
kelle nad on pillutanud paganate sekka ja on jaotanud minu maa."
See on oluline. Siin ei räägita tavapärase inimliku arusaama järgi
juudi rahva maast, Iisraeli maast. Siin ei räägita tavapäraselt
Iisraelist kui araablaste maast, vaid Jumal ütleb: See on MINU maa.
Siis ütleb Jumal, mis Ta tegi selle maaga. Ta rentis selle välja.
Kas siin on mõni jurist? Hinnake selle rendilepingu õiguspärasust.
Jumal rentis maa juutidele ja selle lepingu pikkus väljendub 3 viisil.
Laul 105:8-11: "Ta peab igavesti meeles oma lepingut."
Pea meeles: "igavesti." Ütleme seda koos: igavesti.
"sõna, mille ta on andnud tuhandele põlvele,"
Korda: tuhandele põlvele.
"lepingut, mille ta on sõlminud Aabrahamiga ja oma vannet Iisakile.
Ta seadis selle Jaakobile määruseks, Iisraelile igaveseks lepinguks."
Korda: igaveseks lepinguks.
Ta ütles: Sinule ma annan Kaananimaa, see on teie pärisosa!”.
Rendilepingu pikkust väljendavad sõnad: igavesti, igaveseks ajaks,
tuhandele põlvele. Jumal ütles seda kolmel eri viisil.
Kas seda lepingut saab tühistada? Meil on Philadelphia jurist siin.
Room 11:28-29 ütleb: "Evangeeliumi poolelt vaadates on nad (juudid)
küll Jumala vaenlased teie heaks,
aga valiku poolelt vaadates on nad armastatud esiisade pärast.
Jumal ei kahetse ju oma armuande ega kutsumist." Alla kirjutanud: Jumal.
Jää meiega.
Naaseme varsti saatesse.
Maailmas on nii vähe üksmeelt, sest tähtis on eristumine.
Päevast päeva järgime oma eludes eri visioone.
Piiblist aga loeme, et Messias eemaldas
juute ja paganaid eraldava vaheseina,
et luua üks uus inimene, kellel on täiuse vaim,
et maailm võiks näha suurimat Jumala liikumist eales.
Sid Roth on leidnud Piiblist võtme - juutideni jõuab Jumala armastusega.
Üks uus inimene avab ukse imedeks ja tunnustähtedeks
ja kõik näevad, kuidas nähtamatu Jumala tõotused saavad tõeks.
Meie kodulehelt leiad teavet, mis aitab sul mõista,
kuidas üks uus inimene on oluline, et tuua rahvahulki Jumala juurde.
Mõistad Iisraeli ja Koguduse juudi juuri
ning kuidas kõik maailma rahvad kogevad õnnistusi,
mida inimkonna ajaloos pole veel kogetud.
Ava meie koduleht ja õpi tundma, kuidas üks uus inimene on võti
Jumala suurimate õnnistusteni.
Naaseme saatesse: "See on üleloomulik!"
Selgitasin teile esimest hävitavat pattu.
Ütlen teile midagi ja ma tean, et see on tõde.
Kui sa ei näe juute ja Iisraeli nii, nagu Jumal näeb,
siis oled üha suuremas eksituses ja Jumal ei kasuta sind
viimse aja suurimas Jumala Vaimu liikumises. Ole ettevaatlik!
Living Bible'i järgi ütleb Sakarja: "Kui keegi teeb Iisraelile halba,
siis ta justkui torkab sõrme Jumala silma." Karmid sõnad.
Teine hävitav patt on pühade eluviiside eiramine.
Olen juudi päritolu ja olen seotud olnud New Age'iga
ja kokku puutunud deemonliku sfääriga. Tean, mis see on.
Mul on tagasilangemist raske mõista. Kui tead, mis seal taga on,
siis sa lihtsalt põgened kiiresti kõige selle kurja eest.
Mu sõber dr.Michael Brown sõnastas pühadust nii:
Pühadus tähendab muutuda Jeesuse sarnaseks
mõtete, sõnade ja tegude poolest.
Las ma korrata seda veelkord:
Pühadus tähendab muutuda Jeesuse sarnaseks
nii oma mõtete, sõnade kui tegude poolest.
Oswald Chambers ütles tihti: Jumal ei ole igavene õnnistuste masin.
Tänapäeval õpetatakse hoopis midagi muud.
Jumal ei ole õnnistuste masin.
Meid ei päästetud haletsuse tõttu. Meid päästeti selleks,
et elaksime iga päevaga üha suuremas pühaduses.
Kõik teavad kleepse sõnadega: Mida Jeesus teeks?
Kas Jeesus ohverdaks üsas olevaid lapsi naudingute jumalale?
Kas Jeesus muudaks abielu olemust, et mees saaks mehega abielluda?
Jumal, ole Ameerikale armuline.
Elame kõike sallivas ühiskonnas.
Jeesus ütles: "Kui te armastate mind siis pidage mu käske."
Homoseksuaalsusest on saanud norm.
Palju inimesi kirikus ja väljaspool kirikut on seotud pornograafiaga.
Abort, abieluväline seks, New Age, igat liiki sõltuvused -
ühiskond on kiirel allakäiguteel.
Tegu ei ole vaid kõike salliva ühiskonna,
vaid ka kõike salliva kristlusega. Meil on lahjendatud kristlus.
Me käitume ja tegutseme nagu maailm,
me mõtleme ja räägime nagu maailm ja imestame, miks pole Jumala ligiolu.
Imestame, miks ärkamist pole.
Me ei räägi enam verest, meeleparandusest, risti löödud elust,
Jumala väest. Maailm ja kristlus erinevad kahjuks väga vähe.
Heebr 12:14: "Taotlege pühitsust milleta keegi ei saa Issandat näha."
Kas keegi siin tahab Issandat näha?
Taotle pühadust, ilma milleta ei saa keegi Issandat näha.
Mis on saanud jumalakartusest?
Mis on saanud sõnast, mis on sageli evangeelsest sõnumist välja jäetud -
mis on saanud meeleparandusest?
Muutus peab tulema. Mina tahan olla Jumala poolel.
Mina ja mu pere, meie teenime Issandat. Kuidas sinuga on?
Jää meiega.
Naaseme varsti saatesse.
Paljud teist on meile teatanud imedest, tunnustähtedest
ja tervenemisest, mis on toimunud tänu selle saate vaatamisele.
Olen 14. Vaatasin te saadet inglitest ja soojustunne läbis mind.
See pani mind nutma.
Jumal tervendas mind ravimatust 4. staadiumi vähist!
Teie saate vaatamine igal nädalal on tõeline õnnistus.
Kui saade "See on üleloomulik!" on sind puudutanud,
siis jaga oma tunnistust aadressil: www.sidroth.org/praise.
Naaseme saatesse: "See on üleloomulik!"
Räägin täna kahest hävitavast deemonist: üks sunnib inimesi
suhtuma juutidesse ja Iisraeli teisiti, kui Jumal seda teeb
ja teine hävitab pühadust. Jumal ütleb 1. Peetruse 1:16:
"Olge pühad, sest mina olen püha." See on Jumala üks nimedest:
"Ma olen püha." Mis tänapäevasel armusõnumil viga on?
Viga ei ole selles, mida räägitakse, vaid selles, mis välja jäetakse.
Arm ilma meeleparanduseta viib uutesse pattudesse.
See on luba patu tegemiseks.
Ma mõistan armu. Ilma Jumala armuta ei oleks ma täna siin.
Arm on imeline Jumala õnnistus. See on ärateenimatu
ja vaba hukkamõistust, lähtudes Jumala armastusest meie vastu.
Kuid on ka vale armukuulutus, mis annab patu tegemiseks loa
ning mis eitab põrgut või peab seda vaid lühiajaliseks kogemuseks,
levitades petlikku usku, et kõik inimesed saavad lõpuks lepitatud.
Minu Piibel ütleb, et on vaid üks tee. Ainult Jeesuse nimes on pääste.
Muide, praegu, minu kõnelemise ajal, saavad inimesed füüsiliselt terveks.
Kellegi kaela valu kaob just praegu. Seljad saavad terveks.
Muretsen oma rahva, juutide pärast.
Paljud kristlased armastavad meid, ja tänu Jumalale selle eest!
Aga kui te meid armastate,
rääkige meile Jumala armust ja meeleparandusest,
mitte üksnes armastusest. Rääkige meile head sõnumit.
Juudid ei saa Taevasse, kui patt on nende hingel.
Piibel ütleb, et ei ole ühtainustki õiget. Mitte ainustki.
Roomlastele 6:1-2 räägib õigest armusõnumist:
"Mis me siis ütleme? Kas püsida patus, et arm suureneks?
Ei, mitte sugugi." Ro. 2:4 ütleb:
"Jumala heldus tahab sind juhtida meelt parandama."
Arm ei tühista meeleparandust.
Enamik teist ei tea, et juutidel ja Jeesusel oli teatud kutsumine.
See on kirjas Joh. 4:22: "Pääste tuleb juutidelt."
Iga pagan, kes nimetab Jeesuse nime, on tänuvõlgu mõnele juudile,
kes oli ustav, sest juutide ülesanne oli viia evangeelium paganetele.
Mis on pagankristlase ülesanne? Roomlastele 11:11 ütleb:
"Paganatele on osaks saanud pääste, et teha Iisraeli lapsi kiivaks."
Paganate ülesanne on jõuda juutideni.
Vaatame seda lähtuvalt vaimulikust DNA-st.
Kui jõuad juutide ja paganateni, siis kelleni oled jõudnud?
Kogu maailmani. Kui need kaks vaimulikku DNA-d ühinevad,
siis juhtub see, millest Paulus kirjutab Ef.2:14-15,22
"Sest tema (Jeesus) on meie rahu, kes on mõlemad (juudid ja paganad)
liitnud üheks ja lõhkunud maha vaheseina,
et luua eneses need kaks üheks uueks inimeseks, tehes rahu."
See on kreeka k. tõlge, aga heebrea keeles on selle asemel "shalom",
mille üks tähendus on terviklikkus.
St. et juudist kristlane on Jeesuses ilma pagankristlaseta ebatäiuslik
ja pagankristlane on Jeesuses ilma juudist kristlaseta ebatäiuslik
Seega "et luua eneses need kaks üheks uueks inimeseks, tehes rahu,"
ehk luues terviklikkuse,
"kelles teidki üheskoos ehitatakse Jumala eluasemeks Vaimus."
Kuid milliseks eluasemeks?
Ta rääkis just rahust, shalomist. See on täiuslik eluase.
Nii et kui me soovime kogu täiust, Jumala varajast ja hilist vihma,
siis peab kaduma see vahesein, mis eraldab juute ja paganaid,
et võiks tekkida üks uus inimene. Paganate ajad saavad meie ajal täis.
Kaks kirjakohta räägivad sellest. Luuka 21:24 ütleb:
"Jeruusalemm jääb paganate tallata, kuni paganate ajad saavad täis."
Mis juhtus 1967. a? Jeruusalemm läks tagasi juutide kätte.
Esimese tingimusena peab Jeruusalemm olema taas juutide oma.
Teise asjana räägib Rooma 11:25 saladusest,
mis ei tohiks olla saladus Jumala lastele:
"Iisraelile on osaliselt tulnud paadumus."
Olen juut ja tunnen Jeesust, seetõttu ongi siin sõna "osaliselt".
"Iisraelile on osaliselt tulnud paadumus,
kuni paganate täiskogus on sisse astunud."
Seega teiseks peavad vaimulikud soomused langema juutide silmadelt.
See juba toimub.
Mulle helistas hiljuti 88.a ortodoksist juudi naine,
kes sai postiga mu raamatu ja ütles, et kõik ta juudist sõbrad
räägivad sellest evangeelsest juudi- raamatust, mille sa neile saatsid.
Ja siis ütles see naine:
"Sid, oma äsjasel 88. sünnipäeval oli mul kohtumine Jeesusega."
Kümned tuhanded juudid tulevad Issanda juurde,
sest elame paganate täisarvu täitumise ajal.
Kuid nii, nagu vaimulikud soomused langevad juutide silmilt,
peavad need langema ka kristlaste silmilt.
Kuidas me saame Teda appi hüüda, kui pole Temast kuulnud?
Kuidas me saame kuulda ilma kuulutajata? Rooma 11:11 ütleb:
"Paganatele on osaks saanud pääste, et teha Iisraeli lapsi kiivaks."
Miks see on nii oluline? Aamose 9:11-13 räägib
lõpuaja ärkamisest, mis on suurim, mida maailm eales näinud.
Lugege Aamose 9:11-13, aga lugege seda juudi silmade läbi.
11.s. ütleb: "Sel päeval taastan ma jälle Taaveti lagunenud telgi."
"Telk" tähendab heebr k. "koda" või "perekonda". Kes on Taaveti pere?
Juudid. "Ma taastan Taavet koja, et Taaveti perekond saaks pärida
Edomi jäägi, ja kõik rahvad, kelle üle on nimetatud minu nimi."
Ehk kui Taaveti koda, Taaveti pere, taastatakse,
kui juudid taastatakse Jumalas, siis algab ärkamine paganate seas.
Nüüd midagi täiesti uut. Salm 13: Vaata, päevad tulevad, ütleb Issand,
mil kündja jõuab järele lõikajale ja viinamarjasõtkuja seemne külvajale."
Mida see tähendab? Et tuleb nii suur hingede lõikus,
et saaki ei jõua enne uue lõikuse tulekut ära koristada.
Millal see tuleb?
Kui luuakse üks uus inimene. Ma ei tea, miks see nii peab olema,
aga ma ei mõista paljut, mida Jumal ütleb. Seetõttu Ta ongi Jumal.
Väga lihtne. Kas tahad, et meid luuakse Jumala eluasemeks Vaimus?
Kas tahad näha suurimat ärkamist?
Kas tahad, et Ameerika täidab oma lõpuaja eesmärgi?
Siis sirutu juutideni,
et juutidest ja paganatest kristlaste vaimulikud DNA-d
võiks ühineda ja tekiks täiuslik Jumala eluase Vaimus.
Kreeka k. tähendab meeleparandus meelemuutust.
Heebr. k tähendab meeleparandus muutust tegudes.
Selline on piibellik meeleparandus. Vaja on nii juute kui ka paganaid.
Me vajame üksteist. Aeg on meelt parandada.
Meeleparandus tähendab pöörduda patust,
uskuda, et Jeesuse veri saab sind patust pesta.
Kuid pöördu alati Jumala poole
saamaks väge patust eemaldumiseks ja sellest hoidumiseks.
Evangeeliumi olemus on meeleparandus ja usk.
Suurim Jumala Vaimu väljavalamine ajaloos on lähedal, Jeesuse nimel.
Tema Ise on meie rahu.
Tema, kes tegi juudid ja paganad üheks
ja lammutas eraldava vaheseina.
Tema plaan oli Iseenda kaudu luua üks uus inimene.
Üks uus inimene. (Inglise, vene ja heebrea k.)
Järgmise nädala saates:
Külas on abielupaar, kes õpetab väga lihtsalt, samm sammu haaval,
kuidas olla Jumala ligiolus 24/7.
Kas sulle meeldiks olla Jumala ligiolus 24/7?
Tõlge: Merle Ajaots